**Uznesenia**

**Štátnej komisie pre voľby a kontrolu financovania politických strán**

**5. december 2016**

***Uznesenie č. 9/1/1***

*Štátna komisia pre voľby a kontrolu financovania politických strán schvaľuje navrhovaný program rokovania.*

***Uznesenie č. 9/1/2***

*Štátna komisia pre voľby a kontrolu financovania politických strán schvaľuje návrh zápisnice z jej ôsmeho zasadnutia.*

***Uznesenie č. 9/2/1***

*Štátna komisia pre voľby a kontrolu financovania politických strán berie na vedomie informáciu vedúcej Úradu štátnej komisie Mgr. JUDr. Michaely Ružičkovej o doručení oznámení o poskytnutí príspevku politickým stranám Kresťanskodemokratické hnutie,
SDKÚ - DS - Slovenská demokratická a kresťanská únia - Demokratická strana a Maďarská kresťanskodemokratická aliancia - Magyar Kereszténydemokrata Szövetség.*

***Uznesenie č. 9/3/1***

*Štátna komisia pre voľby a kontrolu financovania politických strán podľa § 31 ods. 5 zákona č. 85/2005 Z. z. o politických stranách a politických hnutiach v znení neskorších predpisov ukladá politickej strane NOVÝ PARLAMENT pokutu vo výške 2 281,86 eur
za porušenie § 23 ods. 1 zákona o politických stranách.*

***Uznesenie č. 9/3/2***

*Štátna komisia pre voľby a kontrolu financovania politických strán začína správne konanie o uložení pokuty podľa § 31 ods. 4 zákona č. 85/2005 Z. z. o politických stranách
a politických hnutiach v znení neskorších predpisov za nesplnenie povinnosti zverejniť zoznam osôb, ktoré prispeli na činnosť v roku 2015 podľa § 22 ods. 5 citovaného zákona a ukladá Úradu štátnej komisie doručiť politickej strane Strana zelených, politickej strane Zelená vlna, politickej strane Zelení - Strana národnej prosperity, politickej strane Združenie robotníkov Slovenska a politickej strane Hnutie za demokratické Slovensko oznámenie o začatí správneho konania.*

*Lehotu na doručenie vyjadrenia Štátna komisia pre voľby a kontrolu financovania politických strán stanovuje na 7 kalendárnych dní.*

***Uznesenie č. 9/4/1***

*Štátna komisia pre voľby a kontrolu financovania politických strán sa zaoberala odvolaním fyzickej osoby - podnikateľa Bc. Lenky Mišurovej proti rozhodnutiu Ministerstva vnútra Slovenskej republiky sp. č. SVS-OVR-2016/028589-008 o uložení pokuty za nesplnenie povinnosti podľa § 8 ods. 9 zákona č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov, preskúmala uvedené rozhodnutie, odvolanie fyzickej osoby - podnikateľa
Bc. Lenky Mišurovej zamieta a potvrdzuje rozhodnutie Ministerstva vnútra Slovenskej republiky ako prvostupňového orgánu.*

***Uznesenie č. 9/4/2***

*Štátna komisia pre voľby a kontrolu financovania politických strán sa zaoberala odvolaním fyzickej osoby - podnikateľa Martina Jorčíka proti rozhodnutiu Ministerstva vnútra Slovenskej republiky sp. č. SVS-OVR1-2016/029006-003 o uložení pokuty za nesplnenie povinnosti podľa § 8 ods. 8 zákona č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov, preskúmala uvedené rozhodnutie, odvolanie fyzickej osoby
- podnikateľa Martina Jorčíka zamieta a potvrdzuje rozhodnutie Ministerstva vnútra Slovenskej republiky ako prvostupňového orgánu.*

***Uznesenie č. 9/5/1***

*Štátna komisia pre voľby a kontrolu financovania politických strán berie na vedomie správnu žalobu politickej strany STRANA MODERNÉHO SLOVENSKA (SMS) a schvaľuje návrh vyjadrenia k nej.*

***Uznesenie č. 9/5/2***

*Štátna komisia pre voľby a kontrolu financovania politických strán berie na vedomie správnu žalobu politickej strany Slovenská ľudová strana Andreja Hlinku a schvaľuje návrh vyjadrenia k nej.*